ԱՄՓՈՓԱԹԵՐԹ

**«**ԳԵՈԴԵԶԻԱ ԵՎ ՔԱՐՏԵԶԱԳՐՈՒԹՅՈՒՆ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆԸ ԼՈՒԾԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2011 ԹՎԱԿԱՆԻ ԴԵԿՏԵՄԲԵՐԻ 22-Ի N 1853-Ն ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՇԱՀԱԳՐԳԻՌ ՄԱՐՄԻՆՆԵՐԻ ԱՌԱՋԱՐԿՈՒԹՅՈՒՆՆԵՐԻ ԵՎ ԱՌԱՐԿՈՒԹՅՈՒՆՆԵՐԻ

|  |  |  |  |
| --- | --- | --- | --- |
| Առարկության, առաջարկության հեղինակը¸  Գրության ստացման ամսաթիվը, գրության համարը | Առարկության, առաջարկության բովանդակությունը | Եզրակացություն | Կատարված փոփոխությունները |
| Տարածքային կառավարման և ենթակառուցվածքների նախարարություն  պետական գույքի կառավարման կոմիտե  21.02.2020 թ.  N 01/14.21/1179-2020 | Հայտնում եմ, որ ՀՀ վարչապետի վերը նշված որոշումների նախագծերի վերաբերյալ առաջարկություններ և դիտողություններ չկան, իսկ «Գեոդեզիա և քարտեզագրություն» պետական ոչ առևտրային կազմակերպությունը լուծարելու մասին ՀՀ կառավարության որոշման նախագծի քննարկման արդյունքում տրամադրում ենք նախագծի լրամշակված տարբերակը: | Ընդունվել է մասնակի։ | Առաջարկությամբ ներկայացված նախագծի լրամշակված տաբերակը, ըստ էության, հիմնված է Նախագծով նախատեսված սկզբունքների վրա։ Նախագծերի համադրման արդյունքում հարկ է արձանագրել հետևյալը.  Կազմակերպության անհատականացնող տվյալները նախագծում ներառելը լրամշակված նախագծի 1-ին կետ։  Հաշվի առնելով, որ ՀՀ կառավարության 2011 թվականի դեկտեմբերի 22-ի N 1853- Ն որոշման 1.2-րդ կետի համաձայն՝ «Պետական ոչ առևտրային կազմակերպությունների մասին» ՀՀ օրենքի 13-րդ հոդվածի 2-րդ մասի «է» ենթակետով նախատեսված հիմնադրի լիազորությունը պետական կազմակերպության լուծարման հանձնաժողովի նշանակումը և լուծարման հաշվեկշռի հաստատումը վերապահված է Կադաստրի կոմիտեին, հետևաբար լրամշակված նախագծով նախատեսված՝ կազմակերպության լուծարման հանձնաժողովը ստեղծելու պարտականությունը Տարածքային կառավարման և ենթակառուցվածքների նախարարության պետական գույքի կառավարման կոմիտեի նախագահին վերապահելը չի ընդունվում լրամշակված նախագծի 2-րդ կետ։  Լրամշակված նախագծի 3-րդ կետով նախատեսված դրույթները ամբողջությամբ համընկնում են Նախագծի 2-րդ կետի դրույթներին։  Լրամշակված նախագծի 4-րդ կետի 1-ին ենթակետով նախատեսված կազմակերպության լուծարումից հետո անշարժ գույքի ամրացումը Տարածքային կառավարման և ենթակառուցվածքների նախարարության պետական գույքի կառավարման կոմիտեին ընդունելի չէ, քանի որ «Պետական ոչ առևտրային կազմակերպությունների մասին» ՀՀ օրենքի 25-րդ հոդվածի 4-րդ մասի համաձայն՝ պետական կազմակերպության լուծարման դեպքում պետական կազմակերպության պարտատերերի պահանջները բավարարելուց հետո մնացած գույքն ուղղվում է պետական բյուջե: Հետևաբար, Նախագծով նախատեսվում է Կադաստրի կոմիտեի ղեկավարին վերապահել պարտականություն՝ լուծարումից հետո կազմակերպության գույքն ի տնօրինություն ընդունել և մեկամսյա ժամկետում Կառավարություն ներկայացնել առաջարկություն գույքի տնօրինման վերաբերյալ։ |
| Ֆինանսների նախարարություն  27.02.2020 թ.  N 01/11-1/2402-2020 | ՀՀ ֆինանսների նախարարությունն ուսումնասիրել է «Գեոդեզիա և քարտեզագրություն» պետական ոչ առևտրային կազմակերպությունը լուծարելու և Հայաստանի Հանրապետության կառավարության 2011 թվականի դեկտեմբերի 22-ի թիվ 1853-Ն որոշումն ուժը կորցրած ճանաչելու մասին» ՀՀ կառավարության որոշման և «Հայաստանի Հանրապետության վարչապետի 2018 թվականի հունիսի 11-ի N 706-Ա որոշման մեջ փոփոխություն կատարելու մասին», «Հայաստանի Հանրապետության վարչապետի 2018 թվականի հունիսի 11-ի N 749-Լ որոշման մեջ փոփոխություններ և լրացումներ կատարելու մասին» ՀՀ վարչապետի որոշումների նախա­գծերը և հայտնում է հետևյալը.  Լրացուցիչ հիմնավորման կարիք ունի Կոմիտեի հաստիքների թիվը 50 հաստիքային միավորով ավելացնելու նպատակահարմարության հարցը՝ հաշվի առնելով, որ Հիմնավորման համաձայն ՊՈԱԿ-ի հիմնական աշխատողների թիվը 2019 թվականի համար կազմել է 50 աշխատող և Կենտրոնի կողմից իրականացվելու են բացառապես պետական նշանակության աշխատանքներ, որոնք չեն կարող փոխանցվել մասնավոր հատվածին, իսկ աշխատանքների մյուս մասն իրականացվելու է մասնավոր ընկերության կողմից՝ արտապատվիրակելու միջոցով:  Միաժամանակ տեղեկացնում ենք, որ 2020թ. բյուջետային հայտով ներկայացված Կոմիտեի թափուր հաստիքային միավորների թիվը կազմել է 181, որը ընդհանուր թվաքանակի (891 հաստիքային միավոր) շուրջ 20.3%-ն է:  Ելնելով վերոգրյալից առաջարկում ենք քննարկել Նախագծերով առաջարկվող գործառույթային և կառուցվածքային փոփոխությունները ՀՀ պետական բյուջեով Կոմիտեի համար հաստատված ընդհանուր թվաքանակի սահմաններում իրականացնելու հնարավորության հարցը: |  | Նախագծի հիմնավորման մեջ մանրամասն ներկայացված է կենտրոնի ստեղծման նպատակահարմարությունը, ավելին, ընդգծվել է նաև, որ կենտրոնը պետական նշանակության պարբերական աշխատանքների իրականացումից զատ՝ մեծապես նպաստելու է Կադաստրի կոմիտեի առջև դրված գերակա՝ ՀՀ կառավարության 2019 թվականի մայիսի 16-ի N 650-Լ որոշմամբ հաստատված միջոցառումներից՝ ինտեգրված կադաստրի ստեղծման, ներդրման և դրա հետագա զարգացման ապահովման գործընթացին։ Հետևաբար կանխատեսվող 50 հաստիքային միավորը վերը նշված աշխատանքների իրականացման համար անհրաժեշտ նվազագույն թվաքանակն է։ Ավելին, հարկ է նշել նաև, որ ինտեգրված կադաստրի ներդրումից և գործարկումից հետո հնարավոր է Կադաստրի կոմիտում առաջանա հաստիքների ընդհանուր թվաքանակի փոփոխության անհրաժեշտություն՝ հաստիքների կրճատելու առումով։  Թափուր հաստիքների մի մասը ըստ էության փաստացի համալրված է «ժամանակավոր պաշտոնակատար» կարգավիճակով, իսկ մյուս մասը համալրվում է։ Ընդ որում թափուր հաստիքների համալրման գործընթացը սկսվել է 2020 թվականի փետրվարից՝ հաշվի առնելով պաշտոններն ամբողջությամբ դասակարգվել և գնահատվել են նոր չափանիշներով։ |
| Վարչապետի աշխատակազմ քաղաքացիական ծառայության գրասենյակ  25.02.2020 թ.  N 42/43.8/6998-2020 | Ինչ վերաբերում է «Գեոդեզիա և քարտեզագրություն» պետական ոչ առևտրային կազմակերպությունը լուծարելու և Հայաստանի Հանրապետության կառավարության 2011 թվականի դեկտեմբերի 22-ի N 1853-Ն որոշումն ուժը կորցրած ճանաչելու մասին» Կառավարության և «Հայաստանի Հանրապետության վարչապետի 2018 թվականի հունիսի 11-ի N 706-Ա որոշման մեջ փոփոխություն կատարելու մասին» Վարչապետի որոշումների նախագծերին, ապա հայտնում եմ, որ այդ նախագծերի վերաբերյալ դիտողություններ և առաջարկություններ չկան: | Ընդունվել է ի գիտություն։ |  |
| Արդարադատության նախարարություն  17.03.2020 թ.  N 01/27.1/5948-2020 | ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ  ««Գեոդեզիա և քարտեզագրություն» պետական ոչ առևտրային կազմակերպությունը լուծարելու և Հայաստանի Հանրապետության կառավարության 2011 թվականի դեկտեմբերի 22-ի N 1853-Ն որոշումն ուժը կորցրած ճանաչելու մասին» Հայաստանի Հանրապետության կառավարության որոշման նախագծի վերաբերյալ  1. ««Գեոդեզիա և քարտեզագրություն» պետական ոչ առևտրային կազմակերպությունը լուծարելու և Հայաստանի Հանրապետության կառավարության 2011 թվականի դեկտեմբերի 22-ի N 1853-Ն որոշումն ուժը կորցրած ճանաչելու մասին» Հայաստանի Հանրապետության կառավարության որոշման նախագծի (այսուհետ` նախագիծ) 2-րդ կետի 1-ին ենթակետի համաձայն` նախատեսվում է կազմակերպության լուծարման աշխատանքներն իրականացնելու նպատակով սույն որոշումն ուժի մեջ մտնելուց հետո 15-օրյա ժամկետում ստեղծել լուծարման հանձնաժողով: Այս առումով հարկ է նշել, որ նախագծում բացակայում են սույն հանձնաժողովի կազմի վերաբերյալ որևէ դրույթներ:  2. Նախագծի 2-րդ կետի 4-րդ ենթակետով նախատեսվում է կազմակերպության լուծարման աշխատանքներն ավարտելուց հետո՝ մեկամսյա ժամկետում, լուծարումից հետո մնացած գույքը հանձնել Կադաստրի կոմիտեի տնօրինությանը: Այս առումով անհրաժեշտ է հաշվի առնել «Պետական ոչ առևտրային կազմակերպությունների մասին» օրենքի 25-րդ հոդվածի 4-րդ մասի դրույթները, համաձայն որոնց` պետական կազմակերպության լուծարման դեպքում պետական կազմակերպության պարտատերերի պահանջները բավարարելուց հետո մնացած գույքն ուղղվում է պետական բյուջե:  3. Նախագիծն անհրաժեշտ է համաձայնեցնել ՀՀ պետական գույքի կառավարման կոմիտեի հետ: | 1. Ընդունվել է ի գիտություն:  2. Չի ընդունվել:  3. Ընդունվել է ի գիտություն: | 1. Նախագծով նախատեսվում է կազմակերպության լուծարման աշխատանքներն իրականացնելու նպատակով սույն որոշումն ուժի մեջ մտնելուց հետո Կադաստրի կոմիտեի ղեկավարի հրամանով ստեղծել լուծարման հանձնաժողով: Հետևաբար, հանձնաժողովի կազմը կհաստատվի կոմիտեի ղեկավարի հրամանով Նախագիծը համաձայնեցված մարմինների ներկայացուցիչների ընդգրկմամբ:  2. Քանի որ Նախագծի 3-րդ կետի պահանջների համաձայն Կոմիտեի ղեկավարը սույն որոշման 2-րդ կետի 4-րդ ենթակետով նշված գույքն ի տնօրինություն ընդունելուց հետո մեկամսյա ժամկետում ՀՀ կառավարություն առաջարկություն է ներկայացնելու գույքի տնօրինման վերաբերյալ:  3. Նախագիծը Արդարադատության նախարարություն ներկայացվել է Պետական գույքի կառավարման կոմիտեի կողմից ներկայացված դիրքորոշմամբ, որը նեռարված է եղել ամփոփաթերթում: |
| ՀՀ վարչապետի աշխատակազմ | Նախագծի 2-րդ կետի 1-ին ենթակետում հստակեցնել լուծարային հանձնաժողովի կազմը՝ նախատեսելով, որ դրանում ներգրավված լինեն նաև ՀՀ արդարադատության, ՀՀ ֆինանսների նախարարությունների, ՀՀ ՏԿԵՆ պետական գույքի կառավարման կոմիտեի ներկայացուցիչները: | Ընդունվել է | Նախագծում կատարվել են համապատասխան փոփոխություններ |
| «Պետական ոչ առևտրային կազմակերպությունների մասին» ՀՀ օրենքի 25-րդ հոդվածի 4-րդ մասի համաձայն՝ պետական կազմակերպության լուծարման դեպում պետական կազմակերպության պարտատերերի պահանջները բավարարելուց հետո մնացած գույքն ուղղվում է պետական բյուջե: Ելնելով վերոգրյալից՝ նախագծում նախատեսել դրույթ լուծարումից հետո գույքի հետագա տնօրինման մասով: | Չի ընդունվել |  |
| Նախագծում ավելացնել կետ՝ որոշման ուժի մեջ մտնելու օրվա մասով: | Ընդունվել է | Նախագծում կատարվել են փոփոխություններ |